Það stefnir í metdag í hraðprófun á Heilsugæslu höfuðborgarsvæðisins við Suðurlandsbraut en áætlað er að um sjö þúsund manns verði hraðprófaðir í dag.
Búist er við um sjö þúsund manns í hraðpróf á Heilsugæslu höfuðborgarsvæðisins í dag en um tvö hundruð og tuttugu manns eru hraðprófaðir á hverju korteri. Marta María Arnarsdóttir, verkefnastjóri hjá Heilsugæslunni segir að greiðlega gangi að ráða við álagið þrátt fyrir ógnvænlega röð.
Frá því að það kemur hérna í röðina utandyra og er búið í sýnatöku, þetta eru svona tuttugu mínútur, þrjátíu mínútur, eins og staðan er núna.
Föstudagar hafi verið annasamir hingað til og því hafi verið gætt að góðri mönnun í dag. Aðsóknina megi skýra með jólatónleikum helgarinnar annars vegar og einkasamkvæmum hins vegar.
Þetta eru jólatónleikarnir og svo eru þetta einkasamkvæmin. Þetta eru líka útskriftarefni og aðstandendur þeirra sem eru að koma hérna til okkar fyrir helgina. Þetta er svona helst blanda af þessu svona helst.
Það stefnir í metdag í hraðprófun á Heilsugæslu höfuðborgarsvæðisins við Suðurlandsbraut en búist er við um sjö þúsund manns í hraðpróf í dag. 